202 



Cerci mobiles, leviter sursum curvati, setacei, gracillimi, 

 stilo terminali annuli octavi duplo tenuiores eoque aliquantulum 

 breviores, spinulis brevissimis ciliisque longioribus natatoriis 

 sparsi. 



Annulus analis evanidus. Apertura analis inter cercos 

 sita, valvulis duabus inclusa membranaceis, convexis, ad longi- 

 tudinem ductis , basi vicinis , medio dehiscentibus , apice 

 postremo clavate inflexo. 



Pleuræ thoracis annulorumque abdominis septem priorum 

 breviter exsertæ, convexæ, membranaceæ, non scutatæ, annulo 

 octavo abdominis evanidæ. Ventralia abdominis scutis ca- 

 rentia, priora convexiuscula, posteriora convexa. 



Spiracula thoracica in pleuris mesothoracis sita, rotundata, 

 minuta. Spiracula abdominalia in pleuris annulorum septem 

 priorum sita, rotundata, minutissima, æqualia. Apertura spira- 

 culoram omnium perminuta, rotundata. 



Branchiæ ad basin coxarum fasciculate pendentes et in 

 ventralibus annulorum trium priorum abdominis transverse 

 seriatæ, tracheis omnino carentes, filiformes, teretes, hine 

 inde leviter constrictæ, apice acuminatæ, membrana con- 

 stantes tenuissima, pellucida, spissius transverse striata, ad 

 apicem versus levigata, coloris fuscescentis. 



Larva fusiformis , latitudine maxima, ferme media quin- 

 tuplo longior, transverse fornicata, gibba, altitudine media 

 latitudineque media ferme æqualibus. Color flavus vel luteus. 

 Os fuscum. Caput scutaque dorsi corporis saturatius colorata, 

 fusco picta: caput macula clypei, macula minore utrinque 

 pone oculos vittisque duabus verticalibus , medio constrictis; 

 scuta omnia linea tenui circumscripta, ante et post in maculas 

 binas aut quaternas dilatata; pronotum maculis duabus magnis 

 dorsalibus, formå incomposita, plerumque biloba. Pictura fusca 

 magis minusve dilatata: dorsum totum interdum fuscum vel 

 fusce nigrum, vittis quinque macularibus luteis. Postterga 

 annulorum omnium fascia picta transversa, granulis pigmenti 

 nigri referta. 



Victus aquaticus, rapax. 



